Diari Oficial de la Generalitat Valenciana


Sumari del DOGV 7927, del 29-11-2016 (2016/9445)

RESOLUCIÓ de 22 de novembre de 2016, del director general del Servei Valencià d'Ocupació i Formació, per la qual es publica la redistribució dels crèdits consignats en la Resolució de 29 de setembre de 2016, del director general del SERVEF, per la qual es convoquen, per a 2016, les subvencions destinades a la realització d'itineraris d'inserció laboral per part d'entitats especialitzades en l'atenció de col·lectius en risc o en situació d'exclusió social.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7927

Data del DOGV
:   29-11-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/9445


Data del document
:   22-11-2016

Organisme emissor
:   Servei Valencià d'Ocupació i Formació

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 22 de novembre de 2016, del director general del Servei Valencià d'Ocupació i Formació, per la qual es publica la redistribució dels crèdits consignats en la Resolució de 29 de setembre de 2016, del director general del SERVEF, per la qual es convoquen, per a 2016, les subvencions destinades a la realització d'itineraris d'inserció laboral per part d'entitats especialitzades en l'atenció de col·lectius en risc o en situació d'exclusió social. [2016/9445]  
En el Diari Oficial de la Comunitat Valenciana número 7878, de 21 de setembre de 2016, es va publicar l'Ordre 17/2016, de 14 de setembre, de la Conselleria d'Economia Sostenible, Sectors Productius, Comerç i Treball, per la qual s'aproven les bases reguladores de les subvencions per a la realització d'itineraris d'inserció laboral per part d'entitats especialitzades en l'atenció de col·lectius en risc o en situació d'exclusió social. Així mateix, el 5 d'octubre de 2016, es va publicar en el DOCV número 7888 la Resolució de 29 de setembre de 2016, del director general del SERVEF, per la qual es convoquen per a 2016 les subvencions destinades a la realització dels itineraris d'inserció laboral mencionats (d'ara en avant esmentada com a Resolució de 29.09.2016), que estableix en l'article primer que les ajudes es financen a càrrec del capítol IV del programa pressupostari 322.54, Inserció Laboral, per un import global màxim de 3.000.000 d'euros.  
En l'annex I de la Resolució 29.09.2016 s'arreplega la distribució econòmica per províncies, segons el detall següent:  
- Província d'Alacant: 1.127.662,80 euros.  
- Província de Castelló: 307.544,40 euros.  
- Província de València: 1.503.550,40 euros.  
El dit repartiment, tal com figura en l'article vint-i-quatre de la Resolució de 29.09.2016, es va realitzar en funció del percentatge de desocupació que presentava cada una de les tres províncies, en relació amb el total registrat a la Comunitat Valenciana. En l'annex esmentat, també es detallava la distribució de persones a atendre per col·lectius (persones amb i sense diversitat funcional) i províncies segons la quantitat econòmica assignada a cada província, tal com estableix l'article catorze de la Resolució de 29.09.2016, que fixa una reserva del 50 % de la dotació econòmica a les sol·licituds presentades per a atendre el col·lectiu de persones amb diversitat funcional i una altra del 50 % per a la resta de col·lectius. En conseqüència, i per Resolució de la directora general de Planificació i Serveis del SERVEF, de 19 de setembre de 2016, es van fer les reserves de crèdit oportunes segons el detall següent:  
- Província d'Alacant: col·lectiu de persones amb diversitat funciona: 563.831,40 euros; resta de col·lectius: 563.831,40.  
- Província de Castelló: col·lectiu de persones amb diversitat funcional: 153.772,20 euros; resta de col·lectius: 153.772,20.  
- Província de València: col·lectiu de persones amb diversitat funcional: 751.775,20 euros; resta de col·lectius: 751.775,20 euros.  
- Atenció de possibles recursos administratius: 61.242,40 euros.  
Finalitzat el termini de presentació de sol·licituds, es constata que el crèdit total de 3.000.000 d'euros consignat per a finançar la convocatòria de 2016, és suficient per a atendre la totalitat de les sol·licituds presentades, però que hi ha un desequilibri entre les sol·licituds formulades per província i col·lectiu i la consignació i reserves de crèdit realitzades per a cobrir-les, la qual cosa obliga a reassignar la consignació econòmica, tal com permet l'article 10 de l'ordre esmentada, on s'arreplega la possibilitat que, mitjançant una resolució de la Direcció General del SERVEF, es puga, sense necessitat d'obrir un nou termini de sol·licituds, incrementar les dotacions econòmiques inicialment previstes i variar, a proposta de la comissió de valoració i sense necessitat d'una nova convocatòria, la reassignació del crèdit sobrant i la distribució dels percentatges que, per col·lectius atesos, permet l'article 15 de l'ordre.  
  
En conseqüència, vistes les propostes formulades per la comissió de valoració de cada direcció territorial del SERVEF, de data 21 de novembre de 2016, i en virtut del que disposen l'article 10 de l'Ordre 17/2016, de 14 de setembre, i la disposició final primera de la Resolució de 29.09.2016, del director general del Servei Valencià d'Ocupació i Formació, resolc:  
  
Únic  
Redistribuir les dotacions pressupostàries assignades en l'annex I de la Resolució de 29 de setembre de 2016, del director general del Servei Valencià d'Ocupació i Formació, per la qual es convoquen per a 2016 subvencions destinades a la realització d'itineraris d'inserció laboral per part d'entitats especialitzades en l'atenció de col·lectius en risc o en situació d'exclusió social, d'acord amb el detall següent:  
  
- Província d'Alacant:  
· Desafectar 273.831,40 euros del RA 19994.854334 «Integrem persones amb diversitat funcional província d'Alacant», amb un import inicial de 563.831,40 euros, que queda amb un import resultant de 290.000,00 euros.  
· Desafectar 473.831,40 euros del RA 49115.994098 «Integrem resta de col·lectius província d'Alacant», amb un import inicial de 563.831,40 euros, que queda amb un import resultant de 90.000,00 euros.  
  
- Província de Castelló:  
· Desafectar 43.772,20 euros del RA 99005.230381 «Integrem persones amb diversitat funcional província de Castelló», amb un import inicial de 153.772,20 euros, que queda amb un import resultant de 110.000,00 euros.  
· Incrementar en 131.227,80 euros el RA 22412.456653 «Integrem resta col·lectius província de Castelló», amb un import inicial de 153.772,20, que queda amb un import resultant de 285.000,00 euros.  
  
- Província de València:  
· Desafectar 361.775,20 euros del RA 59566.182877 «Integrem persones amb diversitat funcional província de València», amb un import inicial de 751.775,20 euros, que queda amb un import resultant de 390.000,00 euros.  
· Incrementar en 308.224,80 euros el RA 10673.852604 «Integrem resta col·lectius província de València», amb un import inicial de 751.775,20, que queda amb un import resultant de 1.060.000,00 euros.  
- Atenció de recursos: incrementar en 13.757,60 euros el RA 98941.413596 «Recursos convocatòria Integrem», amb un import inicial de 61.242,40 euros, que queda amb un import resultant de 75.000,00 euros.  
  
La dotació final d'aquesta actuació per a 2016 serà de 2.300.000 euros, i es desafectarà crèdit per import total de 700.000 euros.  
  
Contra aquesta resolució, que posa fi a la via administrativa, podrà interposar-se un recurs contenciós administratiu en el termini de dos mesos, comptats des de l'endemà de la notificació, davant del jutjat contenciós administratiu de la corresponent província, d'acord amb el que estableixen els articles 8 i 46.1 de la Llei 29/1998, de 13 de juliol, reguladora de la jurisdicció contenciosa administrativa, o, potestativament, un recurs de reposició davant de la persona titular de la Direcció General del SERVEF en el termini d'un mes, computat en els termes ja mencionats, d'acord amb el que disposen els articles 123 i 124 de la Llei 39/2015, d'1 d'octubre, del Procediment Administratiu Comú de les Administracions Públiques. Tot això, sense perjudici que puga interposar-se qualsevol altre recurs dels previstos en la legislació vigent.  
  
  
València, 22 de novembre de 2016.- El director general del SERVEF: Enric Nomdedéu Biosca.